section_heading: Transrodna prava
paragraph_text: Od 4. travnja 2005., prema Zakonu o priznavanju spola iz 2004., transrodnim osobama je u Velikoj Britaniji bilo moguće promijeniti svoj pravni spol, omogućujući im stjecanje novog rodnog lista, pružajući im potpuno priznanje stečenog spola u zakonu u sve svrhe. Transrodne osobe moraju iznijeti dokaze povjerenstvu za prepoznavanje spola, koje razmatra njihov slučaj i izdaje potvrdu o priznavanju spola (Gender Recognition Certificate, GRC); mora proći minimalno dvije godine od prelaska, odosno promjene prije izdavanja GRC-a. Nije nužno da se dogodi operacija promjene spola, iako će takva operacija biti prihvaćena kao dio dodatnih dokaza za slučaj u kojem se dogodila. Postoji formalno odobrenje za medicinsku promjenu spola dostupno bilo od strane Nacionalne zdravstvene službe (NHS) ili privatno.